Vi havde en rigtig hyggelig ferie i Bologna i uge 42. Lejligheden er ren og pæn med en dejlig terrasse med kig ud over byens tage og byens to skæve tårne. Gabriele er meget gæstfri og hjælpsom, og tog imod os da vi kom.
Vi var 3 personer afsted, hvor een af os var gangbesværet. Defor var det rigtig godt at der var en elevator til lejligheden på 4. etage!
Lejligheden ligger tæt på universitetet i et levende kvarter. Der er masser af spisesteder og takeaway i samme gade.
Bologna er en behagelig overraskelse at besøge. Turismen er begrænset i forhold til mange af de andre kendte norditalienske byer. Byen har utrolig mange små butikker, som det er hyggeligt at gå og kigge på. Fra banegården kommer man i tog hurtigt til Venedig, Firenze og andre italienske byer.
En dejlig lejlighed i en spændende by med masser af muligheder for oplevelser!